Diari Oficial de la Generalitat Valenciana


Sumari del DOGV 2129, del 22-10-1993 (1993/829547)

RESOLUCIÓ de 23 d'agost de 1993, del Director General de l'Institut Valencià de la Joventut, per la qual es convoca el concurs de disseny per a la construcció de falles experimentals.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   2129

Data del DOGV
:   22-10-1993

Secció del DOGV
:   ALTRES DISPOSICIONS

Número del document
:   1993/829547


Data del document
:   23-08-1993

Organisme emissor
:   Conselleria de Cultura

Tipus de document
:   Resolució

Resolució de 23 d'agost de 1993, del Director General de l'Institut Valencià de la Joventut, per la qual es convoca el concurs de disseny per a la construcció de falles experimentals.  
L'article 3 de la Llei de la Generalitat Valenciana 4/1989, de 26 de juny, de l?Institut Valencià de la Joventut, atribueix a aquesta entitat autònoma, entre d'altres, la funció de potenciar la promoció sòcio-cultural de la joventut.  
Per tot això, i de conformitat amb allò que estableix la susdita Llei i la Llei de la Generalitat Valenciana 7/1992, de 28 de desembre, de Pressupostos per a l?exercici de 1993, resolc:  
Article únic  
Es convoca el concurs de disseny per a la construcció de falles experimentals, que, amb un caràcter innovador i jove, es regiran per les bases que figuren en els annexos I i II a aquesta resolució.  
DISPOSICIO FINAL PRIMERA  
Aquesta Resolució entrarà en vigor el mateix dia de la publicació en el Diari Oficial de la Generalitat Valenciana.  
València, 23 d'agost de 1993.- El Director General de l?Institut Valencià de la Joventut: Joan Calabuig i Rull  
ANNEX I  
Bases per a participar en el concurs de disseny per a la construcció de falles experimentals  
Primera. Participants  
Poden participar-hi tots el jóvens valencians que tinguen entre 16 i 30 anys d'edat el dia 19 de març de 1994. La participació pot ser individual o en equip.  
Cada participant o equip pot presentar un sol treball.  
Segona. Requisits dels projectes  
1 - S'hi poden presentar tot tipus de projectes amb absoluta llibertat de plantejaments, sense que importe la línia o tendència de la proposta.  
2. El projecte presentat s'ha de poder construir amb material combustible, sense cap pèrdua d'estabilitat, i ha de tenir també les altres consideracions pròpies de la tècnica del foc. Una Comissió tècnica designada pel Director General de l?Institut Valencià de la Joventut supervisarà els projectes presentats per tal de garantir-ne aquestes característiques.  
Tercera. Presentació dels projectes  
Els projectes que es presenten han d'estar materialitzats en una maqueta realitzada a escala. Les maquetes, que poden estar construïdes amb qualsevol material, han de reunir les següents condicions:  
a),La base no ha d'excedir d'un metre quadrat de superfície i l'alçària no ha de ser superior a 1,20 metres. En la base ha d'estar clarament especificada l?escala utilitzada i també quina és l'alçària total de la falla real.  
b) La maqueta no ha de portar cap firma, únicament, en la base, i de forma ben visible, hi ha de figurar el lema d'identificació.  
c) la maqueta presentada ha de reunir les característiques de solidesa i l?embalatge adequat que permeten transportar-la i exposar-la 3 l'aire lliure sense que patisca cap deterioració.  
Quatre. Inscripcions  
1. Les inscripcions s'han de formalitzar segons el model que s'inclou en l'annex II.  
L'inscripció ha d'anar acompanyada tant de la maqueta com del sobre tancat a què fa referència la base quarta d'aquest annex.  
Les inscripcions s'han de presentar al Registre General de l?Institut Valencià de la Joventut de la Conselleria de Cultura, als Serveis Territorials, o per qualsevol dels mitjans establerts en l'article 66 de la Llei de Procediment Administratiu, i als Centres d'Informació de l?Oficina d'Informació, Iniciatives i Reclamacions de la Generalitat Valenciana.  
2. El termini d'inscripció és del 25 d'octubre al 17 de novembre  
de 1993, ambdós inclosos.  
Cinquena. documentació que cal aporta-hi  
Cada participant hi ha d'adjuntar, en sobre tancat, sota el mateix lema que figure en la maqueta, la següent documentació:  
a) Fotocòpia del DNI del participant o de tots els membres que componen el grup participant.  
b) Una memòria mecanografiada explicativa del projecte, amb totes les condicions tècniques necessàries per a la construcció de la falla, tot especificant-ne les mides reals, els materials de construcció i el pressupost detallat per a la construcció de la falla. El pressupost no podrà superar els 4.000.000 de pessetes.  
Aquesta memòria pot anar acompanyada dels dibuixos i esbossos o explicacions gràfiques que es consideren oportuns per a la comprensió del projecte.  
e) D'una forma optativa el participant pot presentar la proposta del taller on es realitzaria la falla en cas de ser premiada, i ha d'especificar les característiques tècniques i el termini d'execució de la falla.  
Sisena. Jurat  
El Director General de L'Institut Valencià de la Joventut designarà un Jurat que concedirà els premis establerts en la base sisena.  
Setena. Premis  
Es concediran premis per un import total de 850.000 pessetes, distribuïts de la següent manera:  
Primer premi, 500.000 pessetes.  
Segon premi, 250.000 pessetes.  
Tercer premi, 100.000 pessetes.  
La falla premiada podrà ser plantada per l?Institut Valencià de la Joventut a la ciutat de València durant les festes falleres de 1993.  
L'IVAJ podrà cedir aquest dret a una tercera entitat que es compromet a plantar-la durant les esmentades festes talleres.  
La construcció serà contractada per l?IVAJ a un taller faller de reconegut prestigi, o bé al taller proposat per l'autor/a en l'apartat C de la base quarta. L'IVAJ es reserva, en aquesta qüestió, la possibilitat de decidir-se per l?una o l'altra opció.  
Totes les maquetes presentades seran exposades a la ciutat de València durant el mes de març de 1993 tot especificant-ne el lema el nom de l'autor/a, sempre que no indique el contrari.  
Les maquetes i els treballs premiats quedaran en poder de l?IVAJ; la resta es tornaran una vegada que en finalitze l?exposició.  
Vuitena. Drets de publicació  
L'Institut Valencià de la Joventut es reserva el dret de publicar les dades, considerades d'interés, del butlletí d'inscripció, per a la promoció dels jóvens creadors. . 4  
Novena. Acceptació de les bases  
La participació en aquest concurs comporta la plena acceptació d'aquestes bases. Les decisions del jurat seran inapel·lables.  
ANNEX II  
Butlleta de inscripció  
Lema de la falla:   
Nom del participant o responsable del grup:   
Carrer:   
   
Localitat: CP:   
Província: Tel.:   
DNI:   
SOL.LICITE: acollir-me a la convocatòria del concurs de disseny per a la construcció de falles experimentals.  
 ................de de 1993  
 (Signatura)  
SR. DIRECTOR GENERAL DE L'INSTITUT VALENCIA DE LA JOVENTUT